DJ NIGHT HAWK - Fan News
1 Januarie het ek in Namibië, Hentiesbaai wakker geword. My jaar skop af met ‘n R10 000 spoedkaartjie, ‘n skittertroue met die mooiste bruid in mense heugenis, ‘n Maldives wittebrood en drie begrafnisse. Suid Afrika skop af met bomskok. DA en ANC konfronteer mekaar in die strate. Die Waterkloof 4 stap (amper), die Griekwastadseun skuldig aan moorde en Oscar Pistorius se saak steel die kalklig. Thuli vind Zuma se Nkandla is ‘n onderduimse onderneming. Ek skop ‘n wêreldtoer af wat draai gooi in Kanada, VSA, NZ en Australie. Ek stel twee boeke vry (Laaste dans Drienie en Stevehofmeyr50) asook een CD (Toeka3). DIE STEM is die begin van nasionale boikotte teen my en dit loop uit op die Koch debakel. Die hof bevind ek mag NIE beskerming pleit nie weens my wêreldbeskouing. Ek besluit om nie rassisties te raak oordat soveel mense wil hê ek moet wees nie. Ek volstaan by my waarnemings en vryheid tot opinie (ten spyt die hof). Hierdie was ‘n rubikonjaar. Min sal dieselfde wees na 2014.
Hier is ‘n paar goedjies wat my sal bybly:
Movie of the year 2014: THE WOLF OF WALL STREET
Ander goeie flieks: GRAVITY, RUSH, EMPEROR.
My akteurs van die Jaar: John Malkovich as Black Beard in CROSSED BONES
My eie rol van die jaar: Lukas in TREURGROND (kyk Mei 2015)
My heel gunsteling reekse: Breaking Bad, House of Cards, Game of Thrones, Homeland.
Beste nuwe reekse: Outlander, Banshee
Bloedigste reeks: Game of Thrones
Janine se gunsteling chick-reekse: Oscar Trial 2014 kanaal 199, Paradise Island
Program wat ek nie weer sal kyk nie: Carte Blanche
Beste boek gelees Engels: Time and Time Again (Elton)
Beste boeke gelees Afrikaans: Klimtol (van Heerden), Valsrivier (Botha). Katryn (Huisamen), Kobra (Meyer)
Lekkerste biografie: DF Malan (Koortz)
Politiese boeke: BEE (Jeffery), SA next 10 years (Cronje) en Please stop helping us (Riley), EXODUS (Collier)
Ekonomie boek: Tax Lies and Red Tape (Roodt)
Lekkerste eBoek: Wayward Pines Series (Crouch)
My gewelddadigste boek gelees Engels: Vicious Circle (Wilbur Smith)
My gewelddadigste boek gelees Afrikaans: Bloedfamilie (Burger)
Gunsteling Bybelvers: U het my ruim vastrapplek gegee,
my enkels het nie geswik nie. (Ps 18:37)
My beste 'Live' konsert (eie): Hoogtyd saam Juanita en Toeka3 met gaste. Moet sê Innibos 2014 was monumentaal toe 40 000 staan vir Die Stem
My beste 'Live' konsert (gesien): Afrikaans is Groot (oranje foto onder)
My beste verhoogdrama bygewoon: Wie is bang vir Virginia Woolf? met Weyers&Prinsloo (KKNK)
My beste komediant: Barry Hilton
CD of the year 2014: NATIVE from One Republic
Metal CD van die jaar: FORTRESS - Alterbridge
My gunsteling sangers 2014: Ellie Goulding en Lana del Rey
Single of the Year 2014: Young And Beautiful and Videogames - Lana Del Rey. Say Something - Christina Aguilera. No Good In Goodbye - The Script
All time nostalgie-moment: Om Kris Kristofferson in persoon te ontmoet by sy konsert
Beste klassiekemusiek: Joshua Bell se Romance of the Violin (veral Gluck, Mozart, Bellini)
Boeremusiek: die Warm Pampoen Settees
Lekker ontdekkings: Ray la Montagne
Cool collabs: optredes en opnames met Ashton Nyte, Hemelbesem, Juanita en Toeka3.
My fave 2014 tech: The cognitive activity trackers of Tobii Tech for the 'quantified self'. Moet mens eintlik bangmaak. Ek hou ook van die worshond Wiener Cleaner (foto)
My foon vir 2013: Steeds my ou Note2. Tyd vir opgradering.
My PC Games: SNIPER ELITE. En steeds AGE OF EMPIRES
Gunsteling toeps (apps): Evernote. Kindle. Afriforum GPS.
Drank en Spyse
Beste ligte ete: Daai volstruisbobotie by POWEL HOUSE in Swellendam
Lekkerste biefstuk: VERGELEGEN RESTAURANT (Keimoes) se fris 500g T-beenskyf met uiemarmelade en rooiwynsous. Bedien met kraakvars groente
Lekkerste maal vir twee: CAFE PARADISO in Tamboerskloof het 'n "Beef Fillet Medallions on a mushroom cream sauce topped with red wine, port & cranberry reduction ( vir Janine) en Grilled Sirloin with Cafe De Paris butter, grilled black mushrooms, , parmesan&rocket (vir my) en Darling Brew, soft on tap (bier) met hierdie Lemon Meringue nagereg.
Lekkerste vis: Kabeljou op pasta deur visserman/chef Louis by FISHERMAN'S GUESTHOUSE op Hentiesbaai.
My beste Wyn: KLOOVENBURG se EIGHT FEET 2010 en Val de Loire se Rose de Loire 2011 (foto)
My drankie van die Jaar: Vitamin Water (XXX) afgewissel met ‘n broodnodige brandewyntjie. Yskoue Tiger draught op die warm Maldives.
My sjokolade van die Jaar: Melksjokolade. ‘n Slab per week.
My ontbyt van die Jaar: Oyster Box, Umhlanga. Enige plek met Jungle Oats.
My gunsteling kosondervinding (kos, diens, uitsig, geselskap) van 2013: JEMIMAS in Oudtshoorn se Tandem (2 stukkies beef/volstruis/venison) met 2 keuses sousie.
Lekkerste nagereg: Ook VERGELEGEN se chiliroomys met vye.
My gunsteling kosontdekkings van 2013: Tim Noakes se grootvreet dieet.
My skaterlag momente: Robbie Wessels se HAKA liedjie (All Blacks teen die All Blacks).
My grootste teleurstellings 2014: OFM en Jacaranda se boikotte oor Die Stem op Toeka 3.
My 2014 karma oomblik: Toe Toeka 3 nommer een verkoper word ten spyt!
Worst airline carrier: BA - Losing flights because of untagged guitars and overbookings. WTF?
Persoonlike oorwinnings 2014: Laaste Dans Drienie. Toeka3, Stevehofmeyr50, Treurgrond, Afrikaans Is Groot en die wêreldtoer!
My hoogtepunte van die Jaar: My troue.
My laagtepunte: My spoedoortredingboete toe Khune en Malema, wat vinniger gery het, skotvry afkom. Geen Bloubuleindstryd. My tannie Beckie se dood. Hennie Aucamp se afsterwe. Die Koch debakel was nogal vreemd - ek word gestraf oordat ek die hof nader vir beskerming.
Twiet van die Jaar: Toe ek Mark Fish vra oor toilette op Survivor was sy antwoord: "wherever you lay your stool, that's your home." (Hykie het ook erken dat hulle die oseaan gebruik). En dan daai berugte “architects” twiet.
En my eie veelseggende verligting: "R10k! Daar gaan my honeymoon budget." (na my spoedoortreding)
Vakansie van die jaar: Maldives met sy wydste skakerings van blou see ooit.
Gunsteling aanhaling: “All that is gold does not glitter, not all those who wander are lost; the old that is strong does not wither, deep roots are not reached by the frost. From the ashes a fire shall be woken, a light from the shadows shall spring; renewed shall be the blade that was broken, the crownless again shall be king.” JR Tolkien uit Lord of the Rings
My voorneme is dieselfde as verlede jaar: 'n rustige jaar. Lyk reeds nie of dit my voorland is nie. Ek bedank jou vir jou bydraes en geselskap hier op Facebook en Twitter, by konserte en sommer op straat. Ek en Janine wens jou 'n mooi Kersfees toe en 'n "rustige", voorspoedige Nuwe Jaar.